### | | | | --- | --- | | | | | --- | | **Byråd** 29. maj 2018 Sagsnr. 710-2018-8700 Dok.nr. 710-2018-132780 Carina Iversen | | 90.                 Kommunale tilsyn på ældreområdet 2017/primo 2018 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Serviceloven § 151 og retssikkerhedsloven på det sociale område |

###

**SAGENS INDHOLD**

Byrådet skal i denne sag tage stilling til resultaterne af
de kommunale tilsyn, der er gennemført fra september 2017 til udgangen af
januar 2018. Det drejer sig om tilsynene på plejecentrene [adresse],
Anlægget, [adresse], [adresse] samt på [adresse].

Efter serviceloven skal Favrskov Kommune sikre, at der føres
et årligt uanmeldt tilsyn. Dette gælder også [adresse], da det er
beliggende i [adresse]. Tilsynet kan varetages enten af kommunen eller
af en ekstern samarbejdspartner. Tilsynene er gennemført af firmaet BDO
Statsautoriseret revisionsselskab.

Formålet med tilsynet er at påse, at beboerne får den hjælp,
de har behov for og ret til. Desuden skal Tilsynet påse, at hjælpen er
tilrettelagt og bliver udført på en faglig og økonomisk forsvarlig måde.
Tilsynet skal endvidere gribe korrigerende ind før mindre problemer udvikler
sig til alvorlige problemer.

Tilsynet omfatter områderne:

· Aktuelle vilkår og status

· Det skriftlige grundlag

· Pleje, omsorg og praktisk bistand

· Mad og måltider

· Kommunikation og adfærd

· Aktiviteter og eventuelle frivillige indsatser

· Kompetencer og udvikling.

På baggrund af tilsynet kategoriseres resultatet heraf, som:

· Særdeles tilfredsstillende

· Meget tilfredsstillende

· Tilfredsstillende

· Mindre tilfredsstillende

· Ikke tilfredsstillende.

BDO har kategoriseret resultaterne på plejecentrene [adresse],
Anlægget og [adresse] som ”Meget tilfredsstillende”, mens resultaterne på [adresse]
og [adresse] er kategoriseret som ”Særdeles tilfredsstillende”.

Det er BDO´s vurdering, at såvel de kommunale plejecentre som
Sall Friplejehjem alle er veldrevne med gode rammer. Beboerne giver alle steder
udtryk for at være tilfredse, ligesom medarbejderne generelt vurderes at være
engagerede og fagligt kompetente.

Tilsynene har afstedkommet anbefalinger til alle fem
plejecentre/-plejehjem. Disse knytter sig hovedsageligt til området ”Det skriftlige
grundlag”. Det er særligt i forbindelse med dokumentation af de indsatser, der
knytter sig til fokusområderne for de enkelte borgere. På [adresse],
Anlægget, [adresse] og [adresse] blev dokumentationen således vurderet
til at være særdeles eller meget tilfredsstillende om end med enkeltstående
fejl. Dokumentationen på [adresse] blev vurderet som tilfredsstillende, idet der
ses mangler, der med en mindre indsats let vil kunne udbedres.

På alle plejecentrene er BDO’s anbefalinger efterfølgende
blevet fulgt. Der vil ud over de iværksatte handlinger blive igangsat en
tværgående indsats med fokus på den gode dokumentation, da dette er en
problemstilling, der berører alle områder.

På [adresse] har BDO haft en bemærkning til området ”Pleje,
omsorgs og praktisk bistand”, idet man har anbefalet, at plejehjemmets fokus på
tidlig opsporing af sygdom fremadrettet suppleres med redskaber til
prioritering ved ændringer i beboernes normale tilstand eller adfærd.
Plejehjemmet har ingen aktuelle planer herom, men gennemfører i øjeblikket en
struktureret ernæringsscreening af alle beboere.

På Anlægget har BDO anbefalet, at man øger fokus på
tilrettelæggelsen og afholdelsen af det gode måltid. Det viser sig imidlertid,
at tilsynet var sammenfaldende med en ombygning af køkkenet, hvorfor de daglige
rutiner på tilsynstidspunktet var brudt op. Siden er ombygningen afsluttet og
forholdene bragt i orden, hvorfor måltiderne nu igen afvikles på en for
beboerne bedre måde.

På [adresse] har BDO anbefalet, at man øger opmærksomheden på
klippekortordningen, så denne i højere grad implementeres og anvendes på
centret. Ledelse og medarbejdere har siden indarbejdet brugen af
klippekortordningen i dagligdagen.

Alle tilsynsrapporter er vedlagt denne sag som bilag.
Bilaget ”Sammenfatning af konklusioner og opfølgning – kommunale tilsyn på
ældreområdet 2017” opsummerer kort indholdet af tilsynsrapporterne og beskriver
den opfølgning, som tilsynene har afstedkommet.

**VURDERING**

Social og Sundhed finder det positivt, at resultaterne alle
steder kan kategoriseres som særdeles, henholdsvis meget tilfredsstillende. Det
er positivt, at borgerne generelt oplever relevante og alsidige aktiviteter.
Indførelse af klippekortet understøtter aktivitetsniveauet. Ligeledes bidrager
de ansatte ergoterapeuter på plejecentrene til at sikre aktiviteter, ikke
mindst til de svageste borgere.

Social og Sundhed vurderer desuden, at de opfølgende
aktiviteter, der er gennemført, imødekommer BDO’s anbefalinger.

Social og Sundhed har sendt tilsynsrapporterne i høring hos
Ældrerådet. Ældrerådets høringssvar af 20. april 2018 vedlægges.

Det fremgår af høringssvaret, at Ældrerådet er tilfredse
med, at resultatet af de gennemførte tilsyn er i kategorierne ”meget og
særdeles tilfredsstillende”, og at de påpegede anbefalinger allerede er
gennemført.

**ØKONOMI**

Ingen økonomiske konsekvenser.

**INDDRAGELSE**

BDO’s rapporter og ”Sammenfatning af konklusioner og
opfølgning – kommunale tilsyn ultimo 2017/primo 2018” har været i høring hos
Ældrerådet.

**INDSTILLING**

Direktøren for Social og Sundhed indstiller til Byrådet:

1. At Tilsynets afrapportering tages til
efterretning.

2. At indsatserne i notatet ”Sammenfatning af
konklusioner og opfølgning – kommunale tilsyn ultimo 2017/primo 2018”
godkendes.

**BESLUTNING**

***Social- og Sundhedsudvalget, 1. maj 2018:***

Fraværende:Ingen

Indstilles godkendt.

***Økonomiudvalget, 22. maj 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Sammenfatning af konklusioner og opfølgning - kommunale tilsyn på ældreområdet ultimo 2017/primo 2018 | 710-2018-53084 |
| Hinneruplund 2017 | 710-2018-53079 |
| Anlægget 2017 | 710-2018-53080 |
| [adresse] |
| Møllegården 2017 | 710-2018-53082 |
| [adresse] 2018 | 710-2018-53083 |
| Høringssvar om tilsyn på ældreområdet - Kommunalt tilsyn 2017/primo 2018 | 710-2018-103297 |